Este foarte posibil ca această candidatură să fie stabilită duminica aceasta, pe 10 martie, când este programată o noua ședință a coaliției de guvernare.
"Trebuie aleasă cea mai bună persoană. (...). Nu mă sperie nimic. Aș fi ipocrit să stau pe margine și să mă uit cum Bucureștiul se face praf. Bucureștenii nu mai vor nici varianta anterioară. Își doresc schimbare. Eu scriu o carte despre planul meu pentru București. Sunt bucureștean, sunt pasionat de București. Eu sunt o opțiune, vom vedea ce spun sondajele și ce decid conducerile celor două partide. Dacă voi fi desemnat candidat, sută la sută îl bat pe Nicușor Dan", a spus Sebastian Burduja la Realitatea PLUS.
Sursele politice mai susțin că liberalii nu sunt foarte siguri că își doresc acest post și se tem nu cumva să fie ceea ce ei au numit un ... "măr otrăvit". Fără să spună direct, PNL se teme că PSD vă pretinde în schimbul acestei poziții susținerea pentru alegerile prezidențiale.
Până acum, cei care și-au anunțat oficial candidatura la Primăria Capitalei sunt Nicușor Dan, Cristian Popescu Piedone și Mihai Enache. Cel mai recent sondaj arată că actualul primar general al Capitalei, Nicuşor Dan, ar fi votat de 36% dintre bucureşteni, în timp ce Sebastian Burduja ar obține doar 8 procente.